पाएं अपने शहर की ताज़ा ख़बरें और फ्री ई-पेपरडाउनलोड करें
सरकार की ओर से शादियों काे लेकर जारी नई गाइड-लाइन के बाद ज्यादातर लोग शादियां टाल रहे हैं। इस गाइड-लाइन में सरकार ने शादी में मेहमानों की संख्या 31 कर दी है। जिनके घरों में शादियां तय थीं, वे पंडितों से कह रहे हैं कि रिश्तेदारों को नाराज नहीं कर सकते, आप देवउठनी एकादशी व उसके बाद का सावा बताओ।
नवसंवत 2078 में 21 अप्रैल को रामनवमी के अबूझ सावे के साथ शादियाें का सीजन शुरू हुआ था, जाे 20 जुलाई को देवशयन एकादशी तक चलेगा। 4 मई से 20 जुलाई तक 37 सावे हैं। केवल मई में 4 से 31 तारीख तक 14 सावे हैं। इनमें 14 मई काे अक्षय तृतीया व 26 मई काे पीपल पूर्णिमा का अबूझ सावा भी है। जून में 13 और जुलाई में 10 सावे हैं। पिछले साल की तरह इस साल भी शादियाें पर काेराेना महामारी का साया पड़ता नजर आ रहा है। सरकार द्वारा शादियाें में मेहमानों की संख्या 31 कर दी गई है। इसके बाद जिन परिवारों में इसी महीने शादी थी, उन्हाेंने 14 नवंबर देवउठनी एकादशी तक के लिए शादियां टालना शुरू कर दिया है।
पं. श्याम सुंदर प्रधान का कहना है कि मई में उनके पास शादी की 13 बुकिंग थीं। 14 मई को अक्षय तृतीया की 6, 18 मई की 2, 7, 8, 15, 24 व 26 मई की एक- एक बुकिंग थी, अब सभी बुकिंग कैंसिल हो गई हैं। लोगों का कहना था कि सरकार की गाइड-लाइन के कारण अभी हम शादी नहीं कर रहे हैं, आप देवउठनी एकादशी व उसके बाद का सावा निकालाे। पं. यज्ञदत्त शर्मा का कहना है कि इस महीने उनके पास 14 बुकिंग थीं, सब कैंसिल हाे गई हैं।
14 मई की 3, 26 मई की 5, 7, 13, 21, 23, 30 व 31 मई की एक-एक बुकिंग थी। इसी प्रकार पं. राजेंद्र शर्मा का कहना है कि मेरे पास इस महीने शादी की 7 बुकिंग थीं, 14 मई की तीन, 7, 13, 22 व 23 मई की एक-एक बुकिंग थी। सभी कैंसिल हाे गई हैं। जिनके यहां शादी थी, उनका कहना था कि काेराेना के कारण मेहमान ही नहीं आएंगे ताे फिर अभी शादी क्याें करें, अब अगले साल करेंगे। पं. गाेपाल शास्त्री का कहना है कि मेरे पास 7, 8 व 21 मई की शादी की बुकिंग थी, जाे कैंसिल हाे गई है। पं. शिब्बूराम शास्त्री का कहना है कि मई में शादी की दाे बुकिंग थीं, लेकिन काेराेना के कारण मैंने जाने से मना कर दिया।
मई महीने के सावे
4, 7, 8, 13, 14, 15, 21, 22, 23, 24, 26, 29, 30 व 31 तारीख (इनमें 14 मई काे अक्षय तृतीया व 26 मई काे पीपल पूर्णिमा का अबूझ सावा है)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva awa_Deva hin_Deva zho_Hant eng_Latn